b'\n_START_ARTICLE_\nTarmo Yli-Rajala\n_START_PARAGRAPH_\nTarmo Aarno Juhani Yli-Rajala (s. 8. lokakuuta 1937 K\xc3\xa4kisalmi) on suomalainen Viialassa asuva yhteiskuntatieteiden lisensiaatti, el\xc3\xa4kkeell\xc3\xa4 oleva kirjastotoimenjohtaja ja kirjailija._NEWLINE_Yli-Rajala oli Kaltion toimituskunnan j\xc3\xa4sen 1976\xe2\x80\x931980, Optimisti-kirjallisuuslehden toimitussihteeri 1978\xe2\x80\x931982 ja p\xc3\xa4\xc3\xa4toimittaja 1985 sek\xc3\xa4 Virtain Joulu -lehden p\xc3\xa4\xc3\xa4toimittaja ja toimituskunnan j\xc3\xa4sen 1984-1988. H\xc3\xa4n toimi Virroilla asuessaan my\xc3\xb6s kirjallisuuspiirin vet\xc3\xa4j\xc3\xa4n\xc3\xa4._NEWLINE_Yli-Rajala on kirjoittanut kolme romaania ja murrepakinakokoelman. H\xc3\xa4nen pakinoitaan on julkaistu vuodesta 1992 alkaen Suomensel\xc3\xa4n Sanomissa ja Aamuset-lehdess\xc3\xa4.'